En o laco i hai cinco islas, todas as qualas son pro chicotas. A mas gran ye a isla de Garda, en a quala en 1220 Sant Francisco d'Asís fundó un monesterio, suprimiu en o sieglo XVIII, y en o qual hue se troba un edificio d'estilo neogotico venecián d'o sieglo XIX. A poca distancia se troba a segunda isla mas gran, a isla de Sant Biagio, tamién clamada "dei Conigli" (en aragonés d'os coniellos) porque en o sieglo XVI i heba numerosas liebres y coniellos que ofriban abundants caceras.  A isla, ubicada en l'extremo sudeste d'o golfo de Manerba del Garda, se troba a poca distancia d'a costa y se puede plegar a piet en periodos ixutos.